Dorothe Engelbretsdatters hus

Dorothe Engelbretsdatters hus ble oppført i 1712 ved foten av Heggebakken, tvers overfor bispebrønnen, tomten som nå har nummer 42 i Kong Oscarsgate i Bergen. Bygningen ble demontert og gjenreist på Gamle Bergen museum i 1962.

Dorothe Engelbretsdatter mistet huset sitt i den store bybrannen i Bergen i 1702. Som presteenke hadde hun problemer med å få bygge et nytt hus, og bodde lenge i et lite hus eller på fattighus. Da kong Frederik IV av Danmark og Norge besøkte byen i 1704, overrakte Dorothe ham et hyllings-dikt og bønneskriv hvor hun ba om kongens hjelp til å få seg et nytt hus. Dette førte ikke fram, og i 1709 ba hun om hjelp fra byens øvrighet. 

Først i 1712 fikk hun sitt nye hus ved bispebrønnen, på hjørnet av Kong Oscars gate og Heggebakken. Willy Dahl: Fortellingen om Bergen (s. 77), Nasjonalbiblioteket På slutten av 1900-tallet bodde skuespilleren Rolf Berntzen som enkemann i huset på Gamle Bergen museum.Intervju med Rolf Berntzen, Verdens Gang 29. oktober 1994 

 Referanser 

Eksterne lenker
 Digitalarkivet
 Bergensbrannen 1702 – i poetiske vendinger

Kategori:Gamle Bergen Museum
Kategori:Kulturminner i Bergen
Kategori:Bergens historie